આપણે શાળામાં ભણીએ ત્યારે પ્રતિજ્ઞા બોલીએ, "ભારત મારો દેશ છે, બધા ભારતીયો મારા ભાઇ બહેન છે, વગેરે." જ્યારે મોટા થઇએ આવી પ્રતિજ્ઞાઓ અને દેશભક્તિનાં ગીતોની ઊર્મિ ઓસરી ગઇ હોય. જાણે કે આ બધું માત્ર બાલ્યાવસ્થાના રૂપકડાં સપનાં સારુ જ કેમ ન હોય! રાષ્ટ્રભક્તિનાં બીજ શૈશવની સુજલામ સુફલામ ધરતીમાં વાવવા પાછળ તેને જીવન વ્યવહારમાં ઉતારવાનો ઉદ્દેશ રહેલો છે. બાળપણમાં ભણેલા રાષ્ટ્રભક્તિના પાઠો વિસરાઇ ન જાય તે માટે શું કરવું જોઇએ?